da en en en fr de da id da sv da da da da da da da da da da da da da da sv da da da en en
Tæt på, men ikke tæt nok - gevinster til 2. og 3. hold – eller cricketlederes lørdagsaftener – eller kampen i gåselort. - Svanholm Cricketklub
Onsdag d. 5. juli 2017 kl. 22:36 af Henrik Pfaff
Førsteholdet havde som sædvanligt spillere i England og Irland, men når Norge også kalder, så er det ikke nemt. Holdet måtte også undvære Saif Ahmad til den anden T 20 kamp mod ubesejrede Ishøj, fordi han spiller en pengeturnering i Norge med diverse pakistanske teststjerner. Det gjorde i øvrigt to andre danske landsholdsspillere også.
Mads får kasteren til at gå i dækning
Presset blev for stort for Mads, hvis medspillere ikke kunne følge med
1. Holds debutant Venu Nagaraj holdt ikke længe
Stød på forreste fod er glemt af Saud Munir
Når man medtager de i udlandet værende samt en skadet efter torsdagens udfoldelser, lagde 1. holdet beslag på mindst 16 af klubbens bedste spillere den weekend.
Vi skulle stille også 2. og 3. hold og de to hold havde i forvejen 6-7 ferieafbud. Vi skulle realistisk set stille fire hold den weekend. Det 4. hold bestod af de fraværende, som kunne udgøre et 1.hold, der formentlig kunne klare sig i elitedivisionen.
Når telefonen så begynder at kime lørdag aften med en skadet fra lørdagens udfoldelser og en syg, så begynder det at blive surt. Heldigvis var TV-programmet lige som sædvanligt. Man gik glip af noget så fantastisk som en damefodboldlandskamp under jagten efter spillere. TV må da snart nå ned til cricket.
Det lykkedes. De to hold var begge 11 søndagen morgen, da Kizhar Javaid sygemeldte sig.
Så spillede 2. holdet med 10 mand i Albertslund til en T 20 kamp, hvor begge hold havde set bedre dage.
Albertslund indledte med 121/5.
Næsten debutant Shrikumar Jambunathen indledte med 26. Anfører Raja Khan (17) gik som fjerde gærde i over nr. 12 for 66. Dagens helt i skysovs Waqas Ali (26x og 2/17 ) kom ind og hævede sammen med Saud Munir (25) til 88 i oven nr. 14- Saud gik - realistisk set var der derefter kun Waqas tilbage og sammen med sidstemanden – seniorkampdebutant Muneeb Rehman (normalt regnskabsfører) lavede han den vindende firer i sidste over .
Lilleputgærdestand på 56 i seniorkamp afviklet i gåselort.
Der var simpelthen langt græs og gåselort over alt på Gentofte Stadion, hvor vort 3. hold skulle møde et 2. hold fra Soranerne, der havde tre normale 1. holdspillere med og som ikke var ueffent. De indledte med 122. Drengekaster Wahid Mahmood kastede deres to af deres 1. holdspillere ud (2/22) og Shabaz Shazad tog den bedste under sine 4 for 30.
Vore lilleputåbnere Musa Mahmood (20) og Lucky Ali (25) lod sig ikke mærke med, at det var nogen store klepperter, der kastede til dem og spillede begge en mere moden halvleg end mangen end senior og skiltes ved 56. Ganske simpelt imponerende.
Herefter blev det tungt, da spillerne løb hinanden id, men Shabaz Shazad scorede de vindende point for 7 gærder i næstsidste over. Soranerne vandt udenoms-konkurrencen med 28-27.